text: Så kolossal stor mørkegrå ulv
  04 januar 2015 kl. 07.28
  Jæger fra Jelling er ikke i tvivl: Det var en stor knurrende ulv, der pludselig dukkede op i skovområdet syd for Rørbæk Sø.
  -Jeg sad i tårnet og så en driver komme gående langs skovkanten med sin hund. Pludselig lyder der en voldsom knurren som to store hunde der knurrer ad hinanden og jeg ser en ulv løbe op af en skråning og ind i skoven.
  Det fortæller jæger Svend Erik Maigaard til Horsens Folkeblad.
  Den erfarne jæger fra Jelling er slet ikke i tvivl om, at det var en ulv, som han så under jagten den 27. december.
  -Jeg så ulven meget tydeligt, der var ingen tvivl. Den anden jæger så den også og han var endda tættere på, måske 25 meter fra ulven, fortæller Svend Erik Maigaard.
  Svend Erik Maigaard indberettede sin oplevelse til Netnatur.dk, der har udgivet en ulveapp, hvor jægere kan give besked, hvis de ser spor af en ulv.
  